
Naslov: Prijeli preprodajalce mamil
Napoved za voditelja:

Na Policijski upravi Krško so danes pripravili dan odprtih vrat in svoje prostore in opremo pokazali vsem, ki so se odločili, da jih obiščejo. Ob tem so pripravili tudi novinarsko konferenco, na kateri so predstavili zadnje prijetje organizirane kriminalne združbe, ki se je v Posavju in Ljubljani ukvarjala s preprodajo prepovedanih drog, prav tako pa tudi zaseg 2,5 kilograma heroina, ki so ga odkrili na mednarodnem mejnem prehodu Obrežje.
T- Iz Krškega GORAN ROVAN /
X- Snemalec in montažer Tomi Naglič /
Po večmesečnem sodelovanju ljubljanskih in posavskih policistov so odkrili najmanj 35 kaznivih dejanj, več kot 150 preprodaj in kazensko ovadili 12 osumljencev, za štiri je preiskovalni sodnik že odredil pripor.
T- FRANCE BOŽIČNIK /
X- vodja sektorja kriminalistične policije  /
»Od tega sta bila dva iz območja Ljubljane, dva iz območja Posavja in ki so imela na območju Posavja in Ljubljane močno razvejano mrežo odjemalcev. Gre za osebe, ki so bile že večkrat obravnavane, tako po problematiki prepovedanih drog, nekateri so bili tudi že večkrat pravnomočno obsojeni.« 
Pri hišnih preiskavah je bilo zaseženo več manjših količin heroina, tudi nekaj kokaina ter več kot 130 sadik konoplje. Pred dnevi pa so pri mejni kontroli na Obrežju na avtobusu pri dveh makedonskih državljanih odkrili 2 in pol kilograma heroina.
T- ROBERT PERC /
X- tiskovni predstavnik PU Krško /
»Poteka še intenzivno zbiranje informacij, tudi s pomočjo mednarodnega policijskega sodelovanja, tako da več podatkov v tem trenutku ne moremo posredovat.«  
Tokratni zaseg je največji v tem letu na mejnem prehodu Obrežje, sicer pa so lani na njem zasegli 128 kg konoplje in 11 kg heroina. 
